Koma Xebate ya Kurdan a Afrîkaya Başûre (KHRAG) û Konfederasyonê Sendîkayan ê Afrîkaya Başûre (COSATU) pê eşkerayîyêka hempare da zanayene ke înan kampanyaya bi nameyê 'Seba haştîya têdûşte ya Tirkîya Abdullah Ocalanî rê Azadîye' daye destpêkerdene.
Çarçewa kampanya de yeno waştene ke seba azadîya Rayberê Şarê Kurdî Abdullah Ocalanî ganî Yewîyê Neteweyîye têbigêrê. Sekreterê Pêroyî yê Neteweyanê Yewbîyayeyan Antonio Guterresî rê seba ney mektubêk nusîya.
Mektub de bale yena antene raporê CPTyî yê tebaxa 2020î ser. Koman mektub de vist vîrî ke Neteweyê Yewbîyayeyî senî ke verê Nelson Mendaleyî de têgêrayî bi nê hawayî verê Abdullah Ocalanî de têbigêrê.
COSATU û KHRAGî venga her kesî da ke tewrê kampanya bibo. Eşkerayîya înan wina ya:
''Bi serran o Tirkîya binê polîtîkayanê xiraban ê Erdoganî de ya. Nê polîtîkayî tesîrê kurdanê Tirkîya û haştîya Rojhelatê Mîyanênî, Başûrê Afrîka, Kafkasya û Ewropa kenê. Azadîya Abdullah Ocalanî seba haştîya Tirkîya û herême hewce yo. Senî ke azadîya Nelson Mandelayî ra dima Afrîkaya Başûre de dewletêka demokratîke ronîyaye ma pê bawer ê ke eke Ocalan vera bidîyo Tirkîya de zî haştîye do bêra ronayene.
Neteweyanê Yewbîyayeyan seba veradayîşê Nelson Mandelayî mîsalêk (Krîterê Neslson Mandelayî) kerdbi. Dima hem Mandela hem zî tepişteyê sîyasîyî vera dîyabî.
Ma venga her kesî danê ke derheqê babete de Sekreterê Pêroyî yê Neteweyanê Yewbîyayeyan rê mektub, maîl ûsn. bierşawê.''
Amadekaranê kampanya waşt ke mektubî wa nê adresî rê bierşawîyê:
Mr António Guterres
Secretary-General United Nations
UN Headquarters, S-3800
New York, NY 10017
USA
